 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓብዱራሕማን ሰይድ ኣብ ሱዳንን ቅልውላው እንተተፈጢሩ ንግብረሽበራውያን ጥጡሕ ባይታዩ ዝኾነሎም 11 መጋቢት 2020 ምንጪ ስእሊ, Aburahman መግለጺ ስእሊ, ዓብዱልራሕማድ ሰይድ ኣቡሓሽም ብሰኑይ 9 መጋቢት 2020 ኣብ ስዓታት ናይ ንግሆ ኣብ ርእሰ ከተማ ካርቱም ኣብ ልዕሊ ቀዳማይ ሚኒሰትር ሱዳን ዓብደላ ሓምዶክ ፈተነ ቅትለት ከም ዝተገበረ ይዝከር ቀዳማይ ሚኒስትር ዓብደላ ሓምዶክ ድሕሪ እቲ ፈተነ ቅትለት ንህዝቢ ሱዳን ደሓን ምዃነይ ከረጋግጸሉ እደሊ ክብል ኣብ ትዊተሩ ጽሒፉ ዳይሬክተር ቤት ጽሕፈት እቲ ቀዳማይ ሚኒስተር ዓሊ ባኪት ቀዳማይ ሚኒስተር ዓብደላ ሓምዶክ ዝጓዓዘላ ዝነበረት መኪና ብነታጒ መጥቃዕቲ በጺሕዋ ኣሎ ኣምላኽ ይመስገን ዝተጎድአ ሰብ ግን የለን ክብል ንወኪል ዜና ኤኤፍፒ ተዛሪቡ ክሳብ ሕጂ ግን ነቲ መጥቃዕቲ ሓላፍነት ዝወሰደሉ ኣካል የለን ተንታኒ ፖለቲካ ቀርኒ ኣፍሪቃን ማእከላይ ምብራቕን ዓብዱራሕማን ሰይድ ኣቡሓሽም ኣብ ሱዳን ከምዚ ዓይነት ፍጻሜ ተራእዩ ከም ዘይፈልጥ ብምጥቃስ ዋላ ዕልዋ መንግስቲ ክግብር እንከሎ እውን ኣብ ርእሰ ከተማን ኣብ ቤት ጽሕፈት ፕረዚደንትን ጥራይ እዩ ዝካየድ ነይሩ ይብል ቅድሚ ሕጂ ኣብ ልዕሊ ላዕለዎት ፖለቲከኛታት ፈተነ ቅትለት ተገይሩ ስለ ዘይፈልጥን እዚ ክስተት ናብ ሓደገኛ ኣንፈት ዝወስድ እዩ ካልኣይ ሓላፍነት ዝወሰደ ኣካል ብዘይምህላው ዝመጽእ መድረኽ ናይ ሱዳን ናብ ውልቀ ምልኪ ዘሰጋግር ኩነታት ንምፍጣር ዝዓለመ ክኸውን ይክእል እዩ ክብል ስግኣቱ ይገልጽ ብምስዓብ ኣብ ሳልሳይ ዓለም ከም መፈራርሒ ዝቐርብ ነጥቢ ኣብ እዋን ምስግጋር ናይ ውልቀ ምልኪ ስርዓት እንተዘይተኺልኩም ናብ ሕንፍሽፍሽ ክትኣትዉ ኢኹም ዝብል ምኽንኒት ዝጠቅስ ዓብዱልራሕማን እቲ ኣብ ሱዳን ንሰለስተ ዓመታት ዝተተኸለ ናይ መሰጋጋሪ መንግስቲውን ሰራዊት ሱዳንን ላዕለዎት ጀነራላትን ዝዓብለልዎ ምኻኑ የብርህ ፕሬዝደንት ሱዳን ነበር ዑመር ኣልበሽር ናብ ስልጣን ኣብ ዝመጽኣሉ እዋን ሓላፊ ናይቲ ሰራዊት ብምኻን ብዕልዋ መንግስቲ ናብ ስልጣን ምምጽኡ ብምዝኽኻር እዚ ኣብ ልዕሊ ዓብደላ ሓምዶክ ዝተኻየደ ፈተነ ቅትለትውን ናይዚ ምልክታት ክኸውን ከም ዝኽእል ይጠቅስ ኣብ ሱዳን ዝቐውም ዘሎ ሓድሽ ሓይሊ ሚሊሻ ምኻኑ ብምግላጽ ንህልው ኣቃውማ ሰራዊት ሱዳን ዝትንትን ዓብዱልራሕማን ክሳብ ሕጂ ተጸዋዕነትን ተሓታትነትን እዚ ሓይሊ ንህዝቢ ይኹን ንመንግስቲ ወይውን ሰራዊት እታ ሃገር ምኻኑ ከም ዘይነጸረ ይዛረብ እዚ ሓድሽ ሓይሊ ኣካል እቲ ስሩዕ ሰራዊት ዘይኮነ ሚሊሻዩ እዚ ድማ ብምኽትል እቲ መጅሊስ ኣልስኣዳ ዝምራሕ ራፊክ ታስክ ፎርስ ተባሂሉ ዝጽዋዕ ሰራዊት ሰለዎ ኮይኑ ካብቲ ስሩዕ ሰራዊት ንላዕሊ በጀትን ዕጥቅን ዘለዎዩ ይብል መንግስቲ ኤርትራ ኣብ ልዕሊ ቀደማይ ሚኒስተር ሱዳን ንዝተፈጸመ ፈተነ-ቅትለት ኮኒኑ እንካ ሃባ ኢትዮጵያ ግብጽን ሱዳንን ብመግለጺታት ኢትዮጵያ ንግድብ ህዳሰ ኣመልኪቱ ብመንግስቲ ኣሜሪካ ንዝወጽአ መግለጺ ነቒፋ ንቐዳማይ ሚኒስትር ኢትዮጵያ ሓዊሱ ብዙሓት መንግስታት ነቲ ኣብ ልዕሊ ቀዳማይ ሚኒስትር ዓብደላ ሓምዶክ ዝተፈጸመ ፈተነ ቅትለት ኮኒኖሞዮም ብፍላይ መንግስቲ ኤርትራ ግን እዚ ፈተነ ቅትለት ደገፍ ግዳማዊ ሓይልታት ደገፍ ኣለዎ ክብል ገሊጹዎ ኣሎ ናይ ወጻኢ ምትእትታው ክህሉ እንድሕር ኮይኑ ኣብቲ ዞባ መንግስቲ ሱዳን ናብ ዲሞክራስያዊ መንግስቲ ከምርሕ ዘይደልይዎ ክህልዉ ይኽእሉ እዮም ዝብል ዓብዱራሕማን ሰይድ ኣቡሓሽም እዚ ድሌት እዚ ክሳብ ስግር ባሕሪውን ከም ዝዝርጋሕ ይጠቅስ ነዚ ጉዳይ ምስቲ ሱዳን ኣብ ኣተሓሕዛ ኒል ትወስዶ መርገጺ ብምዝማድ እውን ኢዶም ናብ ግብጺ ገጾም ዘወጣውጡውን ኣለዉ ተንታኒ ፖለቲካ እዚ ዞባ ዓብዱልራሕማን ኣቡሓሽሽም ግን ካብዚ ዝተፈለየ ገምጋምዩ ዘለዎ ኣብ ጉዳይ ኒል ካብ ግዜ ኣልበሽር ኣትሒዙ ሱዳን እትወስዶ መርገጺ ናብ ኢትዮጵያ ዝቐረበ እዩ ግብጻውያን እውን ኣብ ሱዳን ዝገበሩ እንተገበሩ ሕቶ ናይ ፈለግ ኒል ብኸምዚ ኣገባብ ዝፍታሕ ኣይኮነን ምኽንያቱ ጸገም ናይ ፈለግ ኒል ካብቲ ኣብ 1929 ዝተገበረ ስምምዕ እዩ ዝጅምር ይብል እዚ ስምምዕ እዚ ንግብጺ እቲ ዝዓበየ ረብሓ ዘሐሉ እዩ ነይሩ መገብቲ ኒል ዝኾና ሃገራት ግን ዝኾነ ዓይነት ግድብ ክገብራ እንድሕር ኮይነን ካብ ግብጺ ፍቃድ ክሓታ የገድድ ኣብ 1929 ከምኡ እውን ኣብ 1959 ዓ.ም ኣቆጻጽራ ኤውሮጳ ስምምዓት ክግበር እንከሎ ግብጽን ዝበዝሓ እተን ኣብ ናይ ናይል ተፋሰስ ዝነበራ ሃገራት ኣብ ትሕቲ መግዛእቲ እንግሊዝ እየን ነይረን እንግሊዝ ንግብጺ ዝለዓለ ኢድ ክህቡዋ ዝመረጽሉ ምኽንያት ኣብቲ እዋን ኣገዳሲ ዝነበረ ኣታኽልቲ ጡጥ ግብጺ ተፍሪ ስለ ዝነበረት ምዃኑ ዓብዱራሕማን ሰይድ ኣቡሓሽም ይገልጽ ብምስዓብ ጽልዋ ሱዳን ዝተሓተ ክኸውን ዝገበሮውን ኣብቲ እዋን እቲ ግብጺ ብእንግሊዝ ተሓጊዛ ንሱዳን ተመሓድራ ስለ ዝነበረት እቲ ስምምዕ ንሱዳን ዝውክል ኮይኑ ኣይተረኸበን ኢሉ ዓብዱራሕማን ሰይድ ኣቡሓሽም ኣብ ሱዳን ንመንግስቲ ግብጺ ዝድግፈ ወይ ዝቃወም መንግስቲ ዋላ ይምጻእ ኣብቲ ኣቀዲሙ ዝተኸተመ ስምምዓት ግብጺ ዝለዓለ ኢድ ስለ ዘለዋ ኣብዚ ተሞርኪስና ግብጺ ምስ ኒል ኣተሓሒዛ ኣብዚ ከምዚ ዓይነት ተግባራት ክትዋፈር ትኽእል እያ ዝብል ግምት የብለይን ይብል ሱዳን ነፈርቲ እስራኤል ብክሊ ኣየራ ክበርራ ኣፍቂዳ እዚ ፈተነ ቅትለት ንህላወ ደገፍቲ ዑመር ኣልበሽር ወይ ነዚ ዘሎ ስርዓት ሱዳን ዝቃወሙ ከርኢ ይኽእልዶ? 